આ 12 સભ્યોને ગેરલાયક ઠરાવવામાં આવે તો વાંધો ના આવે, પરંતુ સુપ્રીમ કોર્ટે ગયા ગુરુવારે ચુકાદો આપ્યો કે આ 12 સાંસદોને ગેરલાયક ઠરાવી શકાય નહિ. તેમને ફરીથી સાંસદ બનાવવાનો ચુકાદો આવ્યો તે સાથે જ સરકારને બહાનું મળી ગયું કે કોર્ટ પણ બંધારણનું ખોટું અર્થઘટન કરે છે. પ્રમુખના ટેકેદારો કહે છે કે સુપ્રીમ કોર્ટ પણ કંઈ બંધારણ અને કાયદાથી ઉપર નથી. બંધારણની ભાવનાની વિરુદ્ધ બળવાખોરોને સુપ્રીમ કોર્ટે રક્ષણ આપ્યું છે તે ચલાવી લેવાય નહિ એમ સરકારી પ્રવક્તાએ કહ્યું હતું. તે પછી કોર્ટ આગળ થયેલાં ટોળાંને હટાવવા પોલીસને મોકલાઈ અને મુખ્ય ન્યાયધીશની પણ ધરપકડ કરી લેવાઈ છે.